**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2020-09-18 Nr. TAR-76

Posėdis vyko 2020-09-10. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

2. SVARSTYTA. Klaipėdos miesto savivaldybės tarybos 2015 m. rugsėjo 24 d. sprendimo Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ pakeitimas.

Pranešėjas D. Petrolevičius teigė, kad sprendimo projekto tikslas yra pakeisti nuolatinės Klaipėdos miesto akademinių reikalų tarybos (toliau – KMART) sudėtį ir jos nuostatus. Vietoje H. Kovs Lietuvos jūrų krovos kompanijų asociacijos atstovo deleguojamas R. Valantiejus Lietuvos jūrų krovos kompanijų asociacijos vykdomasis direktorius. Vietoje N. Laužikienės deleguojama A. Valadkienė, Klaipėdos miesto savivaldybės administracijos Jaunimo ir bendruomenių reikalų koordinavimo grupės jaunimo reikalų koordinatorė (grupės vadovė). Taip pat keičiamas Klaipėdos miesto akademinių reikalų tarybos nuostatų 10 punktas. Papildoma KMART sudėtis ir nurodoma, kad į tarybą deleguojamas viešosios įstaigos „Klaipėda ID“ atstovas. Sudėtis papildoma, nes dar pavasarį ši įstaiga išreiškė norą būti KMART sudėtyje. Klaipėda ID įstaiga turi daug Klaipėdos ekonominės plėtros strategijos priemonių, kurios yra susijusios su ugdymu ir mokslo plėtra. Į KMART sudėtį VšĮ „Klaipėda ID“ deleguoja A. Šoparę.

N. Puteikienė pastebėjo, jog Lietuvos pramonininkų konfederacijos deleguotas narys T. Eikinas šiuo metu nebedirba UAB „Fortum Klaipėda“ direktoriumi. Teigė, kad reikėtų gauti atsakymą iš Lietuvos pramonininkų konfederacijos ar jie šį deleguotą asmenį palieka ar keičia kitu. Siūlė pritarti sprendimo projektui tada, kada bus pateikti visi keitimai.

J. Simonavičiūtė siūlė atidėti sprendimo projekto priėmimą, priimti sprendimą kito Komiteto posėdžio metu, pateikus visus keitimus.

L. Juknienė siūlė balsavimu apsispręsti dėl sprendimo projekto atidėjimo (BALSUOTA: už – 7 (L. Juknienė, A. Cesiulis, R. Didžiokas, J. Simonavičiūtė, E. Kvederis, N. Puteikienė, R. Idzelevičius), susilaikė – 0, prieš – 0). Sprendimo projektas atidėtas.

NUTARTA. Atidėti sprendimo projektą.

Posėdžio pirmininkė Laima Juknienė

Posėdžio sekretorė Marija Petrulienė